CELEX: E2012C0265
Language: el
Date: 2012-07-05 00:00:00
Title: Απόφαση της Εποπτεύουσας Αρχής της ΕΖΕΣ αριθ. 265/12/COL, της 5ης Ιουλίου 2012 , για την έγκριση του σχεδίου έκτακτης ανάγκης που υπέβαλε η Νορβηγία σχετικά με καταχωρισμένες εξωτικές ασθένειες υδρόβιων ζώων

8.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/4
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 265/12/COL
   της 5ης Ιουλίου 2012
   για την έγκριση του σχεδίου έκτακτης ανάγκης που υπέβαλε η Νορβηγία σχετικά με καταχωρισμένες εξωτικές ασθένειες υδρόβιων ζώων
   2012/C 340/03
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ
   Έχοντας υπόψη την πράξη που αναφέρεται στο σημείο 8α του μέρους 3.1 του κεφαλαίου Ι του παραρτήματος Ι της συμφωνίας ΕΟΧ,
   Οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), όπως έχει διορθωθεί και τροποποιηθεί
   Έχοντας υπόψη την απόφαση του Σώματος 259/12/COL που εξουσιοδοτεί το αρμόδιο μέλος του Σώματος να θεσπίσει την απόφαση αυτή,
   Εκτιμώντας τα ακόλουθα:
   Σύμφωνα με το άρθρο 47 παράγραφος 1 της οδηγίας 2006/88/ΕΚ, η Νορβηγία εκπόνησε σχέδιο έκτακτης ανάγκης για τις καταχωρισμένες εξωτικές ασθένειες υδρόβιων ζώων.
   Στις 30 Ιουνίου 2011, όπως ορίζει το άρθρο 47 παράγραφος 4 της οδηγίας 2006/88/ΕΚ, η Νορβηγία υπέβαλε το σχέδιο έκτακτης ανάγκης προς έγκριση στην Αρχή.
   Η Αρχή, σε στενή συνεργασία με την Ευρωπαϊκή Επιτροπή, εξέτασε το σχέδιο έκτακτης ανάγκης για τις καταχωρισμένες εξωτικές ασθένειες υδρόβιων ζώων.
   Εξάλλου, τον Απρίλιο του 2012, η Αρχή πραγματοποίησε αποστολή στη Νορβηγία σχετικά με τα σχέδια έκτακτης ανάγκης.
   Η εξέταση της Αρχής και οι έρευνες που διενεργήθηκαν κατά την αποστολή στη Νορβηγία δείχνουν ότι το σχέδιο έκτακτης ανάγκης που υπέβαλε η Νορβηγία πληροί τις απαιτήσεις του άρθρου 47 και του παραρτήματος VII της οδηγίας 2006/88/ΕΚ.
   Η Εποπτεύουσα Αρχή, με την απόφασή της αριθ. 259/12/COL, παρέπεμψε το θέμα στην κτηνιατρική επιτροπή της ΕΖΕΣ που την επικουρεί. Η επιτροπή ενέκρινε ομόφωνα την πρόταση που υπέβαλε η Αρχή. Συνεπώς, τα μέτρα που προβλέπονται στην παρούσα απόφαση είναι σύμφωνα με την ομόφωνη γνώμη της κτηνιατρικής επιτροπής της ΕΖΕΣ που επικουρεί την Εποπτεύουσα Αρχή της ΕΖΕΣ, και το τελικό κείμενο των μέτρων παραμένει αμετάβλητο.
   Κρίνεται συνεπώς ενδεδειγμένο να εγκριθεί το σχέδιο έκτακτης ανάγκης που υπέβαλε η Νορβηγία σχετικά με τις καταχωρισμένες εξωτικές ασθένειες υδρόβιων ζώων
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το σχέδιο έκτακτης ανάγκης που υπέβαλε η Νορβηγία σχετικά με τις καταχωρισμένες εξωτικές ασθένειες υδρόβιων ζώων.
   Άρθρο 2
   Η παρούσα απόφαση αρχίζει να ισχύει στις 5 Ιουλίου 2012.
   Άρθρο 3
   Η παρούσα απόφαση απευθύνεται στη Νορβηγία.
   Άρθρο 4
   Το κείμενο της παρούσας απόφασης στην αγγλική γλώσσα είναι το μόνο αυθεντικό.
   
      Βρυξέλλες, 5 Ιουλίου 2012.
      
         
            Για την Εποπτεύουσα Αρχή της ΕΖΕΣ
         
         Sverrir Haukur GUNNLAUGSSON
         
            Μέλος του Σώματος
         
         Florence SIMONETTI
         
            Διευθυντής α.κ.
         
      
   
   
      (1)  ΕΕ L 328 της 24.11.2006, σ. 14 και συμπλήρωμα ΕΟΧ αριθ. 32 της 17.6.2010, σ. 1 στα ισλανδικά και αριθ. 35 της 23.6.2011, σ. 44 στα νορβηγικά.